‘मजदूर’ से ‘मालिक’ बने प्रमुख दलित उद्यमी भगवान गवई का जन्म महाराष्ट्र के सिंदखेड़ में हुआ। उनका बचपन बेहद गरीबी में गुज़रा। पिता बेलदार थे और माँ भी खेतों में मजदूरी करती थी। पिता की असमय मृत्यु होने से घर-परिवार की सारी ज़िम्मेदारी माँ पर आ गयी। माँ ने मेहनत-मजदूरी कर अपने चार बच्चों, दो बेटों और दो बेटियों की मूलभूत ज़रूरतों को पूरा करना शुरू किया। एकसमय हालात इतने खराब हुए कि दो जून रोटी का इंतज़ाम करना भी बहुत ही मुश्किल हो गया था। काम की तलाश में भगवान गवई की माँ मुंबई अपने बच्चों के साथ आ गईं।